Supertaal - RDF-voer
type: channel
description: Kom praat saam!
items: haan

haan
type: item
description: 'n Haan en hen met hul kuikens op 'n plaas. haan Afbreking: haan Uitspraak: /ɦɑːn/ Selfstandige naamwoord: haan Meervoud: hane Verkleinwoord: haantjie Meervoud van verkleining: haantjies Betekenis: • (voël) 'n Manlike hoender of hoenderagtige voel; mannetjie(s)hoender. • Onderdeel van 'n vuurwapen wat oorgehaal word en toeklap as die sneller getrek word. • 'n Man wat gewild is onder die meisies. Gebruik: • Manlike hoender word 'n haan genoem, en 'n vroulike hoender staan as 'n hen bekend. • As gevaar dreig moet jy by voorbaat jou rewolwer se haan span. • Koos is 'n regte haan onder die henne. Spreekwoord: • Daar sal nooit 'n haan na kraai nie. [Niemand sal dit ooit weet nie.] • Elke haan is koning op sy eie mishoop. [Elkeen voel hom baas op sy eie gebied.] • Hy lyk soos 'n haan waarvan die stertvere uitgepluk is. [Hy lyk maar verwaarloos.] • Sy haan moet altyd koning kraai. [Hy moet altyd sy sin kry.] • Die haan kraai baie harder as die hen wat die eier gelê het. [Gesê van iemand wat hom lof aanmatig wat hom nie toekom nie.] • As Petrus by is, praat 'n mens nie van die haan nie. [Dit is taktloos as jy oor iemand se onaangenaamhede uit die verlede praat.] Antoniem: • hen Vertaling: Engels: cock, rooster; hammer; charmer, lady's man Nederlands: haan Swazi: lichudze Venda: mukukulume Xhosa: umqhagi Zoeloe: iqhude, ingqoza Laat weet asb as die inskrywing foute bevat of verder verbeter kan word.
creator: Leksikograaf
date: 2019-06-29T10:14:31-00:00